Lav et referat af nedenstående tekst:

Tekst:
En hyggelig tur på vandet ud for Vesterø Havn på Læsø udviklede sig her til aften til et mareridt for fem sejlere. En person er druknet, mens fire er reddet i land. - Tidligere på eftermiddagen tog tre personer afsted i en jolle. På et tidspunkt falder den ene i vandet, og de to andre forsøger at holde vedkommende oppe, men pludselig vælter jollen, og dermed ligger alle tre personer i vandet, fortæller vagtchef Poul Fastergaard, Nordjyllands Politi. Men herfra udvikler sagen sig endnu mere uheldigt. - På et tidspunkt kommer en speedbåd med to tyskere ombord forbi stedet, hvor de tre ligger i vandet. De stopper og forsøger at redde de tre op af vandet, men i forsøget vælter deres speedbåd også, så der nu ligger fem personer i vandet, uddyber vagtchefen. Dermed bliver en stor redningsaktion sat i gang med redningshelikoptere fra Danmark og Sverige og redningsbåde fra Østerby og Sæby. - Det lykkes at finde alle fem personer i vandet, men desværre er en af personerne fra jollen afgået ved døden. Nordjyllands Politi oplyser sent torsdag aften, at den afdøde er en 67-årig mand fra Læsø, og vedkommende havde ikke redningsvest på, da han faldt i vandet. (opdateret 21.42 torsdag aften, red.) Ifølge vagtchefen er det uklart, hvor mange af de fem, der havde redningsvest på, da de faldt i vandet. Sæby Redningsstation har lagt billeder fra aktionen på Facebook.

Referat:
Tragisk drukneuluykke på Læsø her til aften.